CELEX: 62015TB0671
Language: sk
Date: 2015-12-04 00:00:00
Title: Vec T-671/15 R: Uznesenie predsedu Všeobecného súdu zo 4. decembra 2015 – E-Control/ACER („Konanie o nariadení predbežného opatrenia — Stanovisko o súlade rozhodnutí národných regulačných orgánov o schválení metód prideľovania cezhraničnej prenosovej kapacity elektrickej energie — Návrh na odklad výkonu — Nedodržanie formálnych náležitostí — Neprípustnosť“)

8.2.2016   
            
            
               SK
            
            
               Úradný vestník Európskej únie
            
            
               C 48/51
            
         Uznesenie predsedu Všeobecného súdu zo 4. decembra 2015 – E-Control/ACER
   (Vec T-671/15 R)
   ((„Konanie o nariadení predbežného opatrenia - Stanovisko o súlade rozhodnutí národných regulačných orgánov o schválení metód prideľovania cezhraničnej prenosovej kapacity elektrickej energie - Návrh na odklad výkonu - Nedodržanie formálnych náležitostí - Neprípustnosť“))
   (2016/C 048/59)
   Jazyk konania: angličtina
   
      Účastníci konania
   
   
      Žalobkyňa: Energie-Control Austria für die Regulierung der Elektrizitäts- und Erdgaswirtschaft (E-Control) (Viedeň, Rakúsko) (v zastúpení: F. Schuhmacher, advokát)
   
      Žalovaná: Agentúra pre spoluprácu regulačných orgánov v oblasti energetiky (ACER)
   
      Predmet veci
   
   Návrh na odklad výkonu stanoviska Agentúry pre spoluprácu regulačných orgánov v oblasti energetiky č. 09/2015 z 23. septembra 2015 o súlade rozhodnutí národných regulačných orgánov o schválení metód prideľovania cezhraničnej prenosovej kapacity v strednej a východnej Európe s nariadením Európskeho parlamentu a Rady (ES) č. 714/2009 z 13. júla 2009 o podmienkach prístupu do sústavy pre cezhraničné výmeny elektriny, ktorým sa zrušuje nariadenie (ES) č. 1228/2003 (Ú. v. EÚ L 211, 2009, s. 15) a s usmerneniami o riadení a prideľovaní dostupnej prenosovej kapacity spojovacích vedení medzi národnými sústavami uvedenými v prílohe I tohto nariadenia
   
      Výrok
   
   
               1.
            
            
               Návrh na nariadenie predbežného opatrenia sa zamieta.
            
         
               2.
            
            
               O trovách sa rozhodne neskôr.